Diari Oficial de la Generalitat Valenciana


Sumari del DOGV 8221, del 26-01-2018 (2018/718)

RESOLUCIÓ de 25 de gener de 2018, de la Direcció General de Treball i Benestar Laboral, per la qual es modifiquen els ordinals segon i dotzé de la Resolució de 21 de setembre de 2017, de la Direcció General de Treball i Benestar Laboral, per la qual es convoquen ajudes destinades a finançar els costos fixos d'inclusió en el Règim Especial de Treballadors per Compte Propi o Autònoms de la Seguretat Social dins del Programa de foment del treball autònom a la Comunitat Valenciana, per a l'exercici 2017, en la seua redacció donada per la Resolució de 27 de desembre de 2017, quant al finançament de les ajudes i al termini màxim per a aportar extractes o rebuts bancaris justificatius.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8221

Data del DOGV
:   26-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/718


Data del document
:   25-01-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 25 de gener de 2018, de la Direcció General de Treball i Benestar Laboral, per la qual es modifiquen els ordinals segon i dotzé de la Resolució de 21 de setembre de 2017, de la Direcció General de Treball i Benestar Laboral, per la qual es convoquen ajudes destinades a finançar els costos fixos d'inclusió en el Règim Especial de Treballadors per Compte Propi o Autònoms de la Seguretat Social dins del Programa de foment del treball autònom a la Comunitat Valenciana, per a l'exercici 2017, en la seua redacció donada per la Resolució de 27 de desembre de 2017, quant al finançament de les ajudes i al termini màxim per a aportar extractes o rebuts bancaris justificatius. [2018/718]  
  
En data 26 de setembre de 2017, es va publicar en el Diari Oficial de la Generalitat Valenciana la Resolució de 21 de setembre de 2017, de la Direcció General de Treball i Benestar Laboral, per la qual es convoquen ajudes destinades a finançar els costos fixos d'inclusió en el Règim Especial de Treballadors per Compte Propi o Autònoms de la Seguretat Social dins del Programa de foment del treball autònom a la Comunitat Valenciana, per a l'exercici 2017. En l'ordinal segon de la referida resolució de convocatòria s'al·ludeix al finançament de tals ajudes i en l'ordinal dotzé al seu pagament i justificació i als terminis per a aportar els extractes o rebuts bancaris justificatius de l'abonament de les mensualitats al RETA.  
En el Diari Oficial de la Generalitat Valenciana de 29 de desembre de 2017 es va publicar la Resolució de 27 de desembre de 2017, de la Direcció General de Treball i Benestar Laboral, per la qual es va modificar la ja esmentada Resolució de 21 de setembre de 2017 a fi d'adequar la referència al finançament de les ajudes amb càrrec a les anualitats 2017 i 2018 i ampliar, del 15 de desembre de 2017 al 29 de gener de 2018, el termini màxim per a aportar, si és el cas, els extractes o rebuts bancaris justificatius que acreditaren l'abonament de les mensualitats al RETA i no hagueren sigut presentats amb anterioritat.  
No obstant això, circumstàncies sobrevingudes aconsellen modificar novament la redacció dels ordinals segon i dotzé de la Resolució de 21 de setembre de 2017 perquè, donat l'interés social d'aquests ajudes, és necessari adoptar les mesures necessàries perquè, a pesar de les dificultats sorgides durant la seua tramitació, no perden el seu objecte i finalitat. D'una banda, l'entrada en vigor de la Llei 22/2017, de 29 de desembre, de pressupostos de la Generalitat per a l'exercici 2018, exigix adequar la menció del finançament de les subvencions i, d'altra banda, l'ampliació del termini màxim per a resoldre i notificar la resolució, operada per mitjà de la Resolució de 8 de gener de 2018, de la Direcció General de Treball i Benestar Laboral (DOGV 11.01.2018), per la qual es deixa sense efecte la prèvia modificació de l'ordinal onzé de la Resolució de 21 de setembre de 2017 efectuada per mitjà de la Resolució de 20 de novembre de 2017, del mateix centre directiu (DOGV 24.11.2017), porta a ampliar també el termini màxim per a aportar, si és el cas, els extractes o rebuts bancaris justificatius que acrediten l'abonament de les mensualitats al RETA i no hagen sigut presentats amb anterioritat.  
Per tot l'anterior i de conformitat amb el que establix l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 3 del Decret 7/2015, de 29 de juny, del president de la Generalitat, pel qual determina les conselleries en què s'articula l'Administració de la Generalitat; el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball; l'Ordre 15/2017, de 20 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i s'estableix el procediment de concessió de les ajudes del Programa de foment del treball autònom a la Comunitat Valenciana, i la Resolució d'aquesta Direcció General de Treball i Benestar Laboral de 21 de setembre de 2017, resolc:  
  
Modificar els ordinals segon i dotzé de la mencionada Resolució de 21 de setembre de 2017, de la Direcció General de Treball i Benestar Laboral, la redacció dels quals passa a ser la següent:  
  
Segon. Finançament  
Les ajudes convocades es finançaran amb càrrec a l'aplicació pressupostària 89.29.59.344.82.8, línia de subvenció S8084.000, dels pressupostos de la Generalitat per a l'exercici 2018, amb un import màxim de 1.962.545,00 euros.  
  
Dotzé. Pagament i justificació de les ajudes. Termini i documentació  
1. En el mateix moment de presentació de sol·licituds, les persones sol·licitants hauran d'aportar els extractes o rebuts bancaris justificatius que acrediten de manera indubtable que han abonat els costs al RETA, corresponents als mesos que van des d'aquell en què s'inicia el període d'ajudes (01.01.2017) fins a l'immediatament anterior a aquell en què s'haja publicat, en extracte, la convocatòria d'aquests subvencions en el Diari Oficial de la Generalitat Valenciana.  
2. Posteriorment, amb data límit fins a quinze dies a comptar des de l'endemà de la notificació de la resolució de concessió, les persones beneficiàries hauran d'aportar, si és el cas, la resta d'extractes o rebuts bancaris no presentats que acrediten l'abonament de les mensualitats al RETA pendents de justificació.  
3. Realitzades les justificacions de les actuacions objecte de la subvenció, es procedirà a la tramitació del seu abonament.  
4. El pagament de la subvenció es realitzarà en el compte específicament obert amb aquest fi, d'acord amb el que disposa l'article 22.2 de les bases reguladores.  
5. La quantia de la subvenció en cap cas podrà ser igual o superior a 3.000,00 euros.  
  
València, 25 de gener de 2018.- La directora general de Treball i Benestar Laboral: Cristina Moreno Fernández.